b'\n_START_ARTICLE_\nKa\xc5\xa1tel Gomilica\n_START_SECTION_\nZgodovina\n_START_PARAGRAPH_\nZa\xc4\x8detki naselja Ka\xc5\xa1tel Gomilica segajo v prvo polovico 16. stoletja, ko so splitske benediktinke na oto\xc4\x8dku z imenom Gomila zgradile utrjen grad. _NEWLINE_Oto\xc4\x8dek je redovnicam leta 1078 daroval hrva\xc5\xa1ki kralj Dimitrij Zvonimir. Na oto\xc4\x8dku so redovnice najprej postavile cerkev sv. Kozme in Damijana, ki se v starih listinah prvi\xc4\x8d omenja leta 1171 in je ohranjena v severnem delu dana\xc5\xa1njega naselja. V 16. stoletju so redovnice postavile \xc5\xa1e utrjen grad, oto\xc4\x8dek pa s  premi\xc4\x8dnim mostom povezale s celino. Stari most je \xc5\xa1e danes ve\xc4\x8dinoma ohranjen v prvotni obliki.'